ניצב משנה הרב **רמי רחמים ברכיהו** (נולד ה'תשכ"ז, 1967) הוא הרב הראשי של משטרת ישראל. בעבר שימש כרב היישוב טלמון וראש בית המדרש "מאמינים במשטרה". חיבר ספרי שו"ת, היה ר"מ במכינה ישיבתית קדם צבאית "אלישע".

תולדות חייו
-----------

ברכיהו נולד לברוך נריה ברכיהו וגדל בשכונת הבוכרים בירושלים והושפע רבות מדרכם של הרבנים הספרדיים שם וביניהם גם מתורתו של הרב עובדיה יוסף. כך מספר הרב: 

> "אני לא יכול להתעלם מחוויות הילדות בשכונה בה נולדתי (שכונת הבוכרים בירושלים), ומה שראיתי כילד וכנער מתבגר, כיצד בשבת רבנים ספרדים מכבדים, מכילים, מחבקים ודואגים להכנסת אורחים של מחללי שבת ומופקרים, ועושים זאת באהבה גדולה כל כך ובאופן טבעי ופשוט."
> 
> 

 למד בישיבה התיכונית חורב ולאחר מכן בישיבת ההסדר "ברכת משה" במעלה אדומים, שם היה לתלמידו של הרב נחום אליעזר רבינוביץ'. שירת בצבא בחיל השריון. למד בכולל ארץ חמדה. בגיל 24 מונה לרב היישוב טלמון. בעבר כיהן כראש בית המדרש "מאמינים במשטרה", שהכשירה ועודדה גברים דתיים-לאומיים להתגייס לשורות המשטרה. כיום משמש כרב המשטרה, וכן כדיין בבית הדין לממונות במערב בנימין, יחד עם הרב מיכאל הרשקוביץ, הרב יעקב שרעבי ראש ישיבת נחלת ישראל, הרב חיים צפרי והרב קופלד.

באוקטובר 2016 הוחלט למנות את הרב ברכיהו לתפקיד רב המשטרה על ידי השר גלעד ארדן בהמלצת מפכ"ל המשטרה רוני אלשיך בדרגת ניצב משנה. הוא נכנס בפועל לתפקיד ב-15 בדצמבר של אותה שנה.

הרב ברכיהו היה בעבר חבר במועצה הרבנית של ארגון רבני צהר.

השקפתו התורנית כרב משטרת ישראל
------------------------------

במאמר שפרסם עוד בטרם מונה לרב המשטרה, הולך הרב ברכיהו בעקבות הרב שאול ישראלי הרואה בפעילות המשטרה בשבת חלק מגדר "פיקוח נפש ציבורי". לכן, גם סיור של ניידת ברחובות השכונה היא מותרת בשבת, הגם שאיננו יודעים להצביע על "חולה לפנינו", או על הפיקוח-נפש הספציפי הקיים.

בשנת 2019 במאמר בכתב העת תחומין בנושא "הריבונות כשיקול הלכתי: אבטחת טקס 'שבת האור' בכנסיית הקבר", מחדש הרב ברכיהו, שמעבר לגדרי פיקוח נפש רגילים, בעצם השמירה על החוק והסדר יש משום מימוש הריבונות של מדינת ישראל, ומעמדה ההלכתי של מימוש הריבונות הוא כניהול מלחמה על ידי מדינת ישראל על החלת ריבונות בשטחי ארץ ישראל, ולאור זאת יש לגזור את המעמד ההלכתי של השוטרים השומרים על החוק והסדר. במאמר זה הוא אף הולך צעד נוסף ורואה בשמירה על חופש הדת והפולחן חלק מאותו מימוש ריבונות של המדינה.

במאמר נוסף כותב הרב ברכיהו שגם הורדת מפלס אלימות יש בה משום ספק פיקוח שיכול להצדיק הקלות בהלכות שבת. ולכן מותר לשוטרים להפעיל בשינוי ולענוד מצלמות גוף גם בשבת, מכיוון שהשימוש במצלמות גוף הוכח כגורם המפחית אלימות מצד כל הגורמים המעורבים בתקרית.

פסקים בולטים
------------

* בקיץ 2014 נשאל בעניין שיתוף זמרת בעצרת שהתקיימה בכיכר רבין להשבת שלושת הנערים שנחטפו על ידי החמאס, אשר אחד מהם, גיל עד שער, היה גם הוא תושב טלמון. הרב ברכיהו התיר את הדבר על מנת למנוע מהעצרת לקבל גוון מגזרי, ובתנאי שבזמן ההופעה לא ישודרו צילומי הבמה על המסכים. על פסיקה זו העביר הרב שלמה אבינר ביקורת בעלון באהבה ובאמונה: "לדוגמה, מעשה ביהודי תמים ששאל אם בעצרת גדולה לשחרור שלושת החטופים ד' יקום דמם, מותר להביא זמרת וכן שהקהל יהיה בערבוביא, כי כך שמע פסיקה שבתאית שאיסורים אלו נדחים מפני פיקוח נפש, וגם נדחים מפני אידיאל האחדות."

ספריו
-----

* **טל לברכה** - שאלות והתמודדויות לרב ולקהילה ביישוב קהילתי (2 כרכים) - תשובות ובירורים הלכתיים על שאלות הלכתיות והשקפתיות שעלו ביישוב טלמון.
* **רב שיח** - בין הרב לקהילה (2 כרכים) - מאגד תשובות ומאמרים שפרסם הרב ברכיהו במהלך השנים בעלון היישוב טלמון, ה"עטלמון".

קישורים חיצוניים
----------------

ויקישיתוף מדיה וקבצים בנושא **רמי רחמים ברכיהו** בוויקישיתוף
* רשימת המאמרים של הרב ברכיהו באתר רמבי"ש
* מאמרים של הרב רמי ברכיהו, באתר ספריית אסיף
* אריאל הורוביץ, אינטליגנציה רבנית, ריאיון עם רב היישוב טלמון, רמי ברכיהו, במוסף שבת של מקור ראשון, 11 ביולי 2014
* שיעור של הרב ברכיהו בנושא "חזרה בשבת ממקום הצלה" במסגרת יום עיון של "מאמינים במשטרה".
* ניצן קידר, מאמין במשטרה, באתר ערוץ 7, 6 בספטמבר 2019
* מידע על רמי רחמים ברכיהו בקטלוג "מרחב" של הספרייה הלאומית
* יהודה יפרח, "הצגתי את השאלות ההלכתיות של השוטרים, הרבנים נדהמו" - ראיון בעיתון מקור ראשון, ט"ז בניסן תש"פ
* רמי רחמים ברכיהו, דף שער בספרייה הלאומית

הערות שוליים
------------

1. 1 2 3 4  שלומי גיל (26 באפריל 2018). "לסמוך בשעת הדחק". *משפחה*. No. 1354. p. 20. `{{cite news}}`:  (עזרה)
2. ↑  הרב רמי רחמים ברכיהו, **רב שיח**, מכון ארץ חמדה, תשע"ד, עמ' 106
3. 1 2  נועה סופר מגיד, הרב רמי ברכיהו הושבע לתפקידו כרב הראשי של משטרת ישראל, 15 בדצמבר 2016, באתר חדשות 0404.
4. 1 2 3  ערוץ 7
5. ↑  המועצה הרבנית בגרסה מתאריך 9 בנובמבר 2016 של אתר צוהר באמצעות Wayback Machine של ארכיון האינטרנט.
6. ↑  חוברת "מאמינים במשטרה" מס' 1 (ארכיון)
7. ↑  הרב רמי רחמים ברכיהו, הריבונות כשיקול הלכתי: אבטחת טקס 'שבת האור' בכנסיית הקבר, **תחומין ל"ט**
8. ↑  הרב רמי רחמים ברכיהו, נשיאת מצלמות גוף על ידי שוטרים בשבת, **אמונת עתיך, תמוז תשע"ט, גליון 124**
9. ↑  תשובתו באתר מקור ראשון
10. ↑  דברי הרב אבינר בערוץ מאיר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007500679205171
* ISNI: 0000 0000 4291 1508
* LCCN: no00079695
* VIAF: 16775042
* WorldCat: lccn-no00079695

 |